המלצות לתזונה נכונה בקיץ על פי הרפואה הסינית
עונת הקיץ הינה העונה החמה בשנה, שבה חום גופנו עולה בגלל הסביבה החמה והלחה וגם בגלל הפעילות המרובה שאנו עושים בקיץ. 
אך זה טבעי שאנו מנסים בלי משים לקרר את גופנו בעזרת התזונה הטעימה והייחודית שהקיץ מציע לנו  שרובה לחה, קרה וקרה מאד – פרות קרים וטעימים, שיקיים, גלידה, ארטיקים אותם אנו אוהבים לאכול מאד קרים.
תזונת קיץ זו מאוד כיפית מחד, אך גם בעייתית מאידך, משום שאכילת יתר של מזונות קרים ולחים עלולים לפגוע בתהליכי העיכול השונים, להם נדרש חום , ולגרום למצב של קור וליחה כללים בגוף ולעודד בעיות נפוצות.  

כדי לעבור את הקיץ בשלום, מומלצת: 

1. תזונה מקררת וקלה כדי לשמר על טמפרטורת גוף מתאימה וקלילות הגוף בימי הקיץ החמים: פירות הקרים הטעימים של קיץ - שזיפים, אפרסקים, מנגו, ענבים, מלון ובמיוחד אבטיח, וירקות טריים (ירקות עליים וכאלו שגדלים מעל האדמה) ושתיית מיציהם, שתיית תה צמחים כנענע, אכילת שעועית מש, טופו וסושי המועילים אף הם לטיהור החום. ארוחה עשירה יותר תכלול קערית יוגורט עם חתיכות פרי כבננה, אגס, או תפוח; מעט אגוזים, צימוקים וכפית דבש.

2. הקפדה על שתייה מרובה (לא קר) בין הארוחות עקב הזעה מוגברת עד שצבע השתן יהיה בהיר וצלול.

3. בישול המזון על אש חזקה בזמן קצר, או לאוכלו טרי ללא בישול.

4. שימוש בטעמים המתאימים ביותר לעונה זו הם 

· המתוק והחריף  (השפעה מחממת) -  הנמצאים במזון או תבלין  כפלפל לבן, ג'ינג'ר, בצל ירוק, עירית, בזיליקום, שמיר, מנטה, רוזמרין, שומר, עלי דפנה, רוקט.
· מעט מהטעם המר הנדרש לחיזוק, הזנה ומילוי מחדש של אנרגית הקיץ באדם, הנמצא במזונות הנחשבים מרים הכוללים עליים ירוקים, במיוחד עולש, גרגיר הנחלים, חסות שברובן בעלות מרות מסוימת, שוקולד מר (ללא סוכר).


מאכלים לא מומלצים: 
  
1. הימנעו מאכילת יתר של שומנים ומזון שזמן עיכולו ממושך: 
בשר, ביצים וכמות גדולה של דגנים מלאים, וקטניות היוצרים תחושת כובד ועצלות ונטייה לחוסר פעילות. 
2. הימנעו מאכילת יתר של פחמימות (לחם, מתוקים) ועמלנים (תפוחי אדמה, אורז, פסטה, תירס). 
3. הימנעו ממזון חריף וחם – מטוגן, שום, וכו'.
4. הימנעו מאכילת ושתיית יתר של מזונות ומשקאות קרים ולחים  - מזונות יוצרי ליחה המגבירים את הלחות בגוף, וגורם לתחושת עייפות וכבדות ועומס על מערכת העיכול.: 
מוצרי חלב, פרי הדר, קצפת, גלידה, מתוקים, בננות, אבוקדו. 
אם בוחרים לאוכלם - יש לאוכלם לא כל יום ולא הכול בכל יום, וגם לאוכלם בטמפרטורת החדר. 

5. המעיטו במזונות חמוצים ומלוחים. 
צריכת יתר של מלח עלולה לגרום להצטברות נוזלים ולבצקות בעיקר בגפיים התחתונות. 
לפי הרפואה הסינית, מליחות יתר מחלישה את הכליות ועלולה לגרום לבעיות כלי דם, ויתר לחץ דם, תופעות שעלולות להתגבר בתקופת הקיץ החמה.       
על כן חשוב לשמור ביתר שאת על תזונה דלת מלח ולשמור על שתייה מספקת של מים מינרלים. 
		
6. חשוב לשתות ולאכול מדי פעם אוכל חם ומבושל כתה או מרק, המאזן את אכילת המזון הקר, ותורם למערכת העיכול, להמרצת הגוף, לחיזוק מערכת החיסון.

בברכת בריאות שלמה,
רון סמרה.

